The Tonight Show
The Tonight Show minangka acara tivi Amérika Sarékat kang disiaraké ing wektu tengah wengi, dipandu déning Jimmy Falon lan disiaraké ing saluran tivi NBC ing New York. Siaran kapisan The Tonight Show ing 27 Sèptèmber 1954 lan dipandu déning Steve Allen. Kawit kapisan disiaraké, The Tonight Show wis menang akèh panghargyan Emmy. Ana cacahé 6 komédian kang dadi pambiwara acara The Tonight Show, ya iku Steve Allen, Jack Paar, Johny Carson, Jay Leno, Conan O'Brien, lan Jimmy Fallon. The Tonight Show kalebu acara talk show paling suwé ing donya lan acara panglipuran kang paling suwé ing Amérika Sarékat.

Siaran 
The Tonight Show ora mung disiaraké ing tv Amérika Sarékat nanging uga disiaraké ing Australia, ya iku ing kanal tivi E! Australia lan ABC Comedy. The Tonight Show uga disiaraké ing nagara-nagara liya ing donya kayata ing kanal tivi CTV 2 & Access ing Kanada, Sky Comedy ing Inggris, CNBC Éropa, Comedy Central ing India, CNBC Pakistan, Jack TV Filipina, OSN ing Wétan Tengah, lan CNBC Afrika. The Tonight Show kang disiaraké ing kanal tivi CNBC Éropa biyasané bisa didelok yèn wis telung wengi disiaraké ing Amérika Sarékat. Biyasané acara kuwi disiaraké jam 10.30 ing wayah bengi. Béda kaya ing Éropa, ing Australia The Tonight Show bisa didelok sawetara jam sawisé The Tonight Show ing Amérika disiaraké. The Tonight Show uga disiaraké ing Swédia wiwit taun 1990-an ing kanal tivi 5. Ing India, The Tonight Show disiaraké ing Kafé Zee 12 jam sawisé acara The Tonight Show ing Amérika Sarékat rampung lan wis disiaraké ing India wiwit taun 27 Oktober 2014.

Pambiwara 
Program The Tonight Show duwé 6 pambiwara utama, ya iku Steve Allen (1954-1957), Jack Paar (1957-1962), Johnny Carson (1962-1992), Jay Leno (1992–2009, 2010–2014), Connan O'Brien (2009-2010), lan Jimmy Fallon (2014-saiki). Saliyané 6 pambiwara kuwi mau, uga ana para pambiwara liya saka njaba, kayata Ed McMahon.

Rujukan